Ugo Vlaisavljević

**Ugo Vlaisavljević** (1957), bosanskohercegovački filozof i prevodilac filozofske literature.

Završio je studij na Filozofskom fakultetu u Sarajevu 1980. Na istom fakultetu je odbranio magistarski rad pod nazivom: *Ogled o nastanku geometrije i utemeljivanje transcendentalne fenomenologije povijesti (Jedno čitanje Derridinog čitanja Husserlovog teksta)* 1986, te doktorsku disertaciju pod nazivom: *Izvor, ontologija, metafizika (od Merleau-Pontyjeve fenomenologije ka Derridinoj gramatologiji* (1992). Od [1988. radi kao asistent na Odsjeku za filozofiju i sociologiju Filozofskog fakulteta u Sarajevu. Za docenta je izabran 1993, za vanrednog profesora 1998, a za redovnog profesora 2004. Predaje je predmete Uvod u filozofiju i Ontologija. Također drži nastavu na Odsjeku za psihologiju na Filozofskom fakultetu u Sarajevu na predmetu Epistemologija, a pri Centru za interdisciplinarne studije Univerziteta u Sarajevu drži nastavu iz predmeta Ideja Evrope na postdiplomskim evropskim studijama. Realizirao je veći broj studijskih boravaka u inozemstvu.

Objavio je veći broj radova u zemlji i inozemstvu. Član je redakcije časopisa Transeuropeennes (Pariz), savjeta časopisa Odjek i glavni urednik časopisa Dijalog. Prevodilac je novije filozofske literature (s njemačkog, engleskog i francuskog jezika). Član je PEN centra BiH čiji je predsjednik bio u periodu od 2006–2009.

## Posebna izdanja 
* Ontologija i njeno nasljeđe, Međunarodni centar za mir, Sarajevo 1995.
* Fenomenološka konstitucija Evropske zajednice, Međunarodni centar za mir, Sarajevo 1995.
* Izvor geometrije i transcendentalna fenomenologija povijesti. Čitanje Derridinog čitanja Husserla, Atelje za filozofiju, društvene znanosti i psihoanalizu, Sarajevo 2003.
* Lepoglava i univerzitet. Ogledi iz političke epistemologije, Centar za interdisciplinarne postdiplomske studije Univerziteta u Sarajevu, Sarajevo 2003.
* Etnopolitika i građanstvo, Status, Mostar 2006.
* Rat kao najveći kulturni događaj. Ka semiotici etnonacionalizma, Mauna-Fe Publishing, Sarajevo 2007.
* Pripitomljavanje nacionalizma, Mauna-Fe Publishing, Sarajevo 2008.
* Metamorfoze etnonacionalizma, Edicija Otkrovenja, Beograd 2009.
* Lepoglava i univerzitet. Ogledi iz političke epistemologije, Centar za interdisciplinarne postdiplomske studije Univerziteta u Sarajevu, Sarajevo 2009, (drugo izdanje).
* Skica za portret Arifa Tanovića, Akademija nauka i umjetnosti BiH, Sarajevo 2011. 
* Fenomenološki put u dekonstrukciju, Mediterran, Novi Sad 2011. 
* Avetinjska stvarnost narativne politike, Rabic, Sarajevo 2012.
* Spisi iz postfenomenologije, Rabic, Sarajevo, 2013.
* Aporije suživota. Ka etnologiji bliskih stranaca, Sveučilište u Mostaru - Sinopsis, Mostar, Zagreb, 2018.

## Prevedene knjige 
* Bernard Waldenfels, U mrežama životnog svijeta (s njemačkog)
* Jürgen Habermas, Borbe za priznanje u ustavnim demokratskim državama (s engleskog)
* Jean-Luc Nancy, Biti zajedno bez suštine (s francuskog, sa Elmedinom Podrug)
* Jacques Derrida, Povijest laži (s francuskog).
* Žan-Lik Nansi [Jean-Luc Nancy]: Nacistički mit / Dekonstrukcija hrišćanstva (s francuskog)
* Félix Guattari Gilles Deleuze. Kafka. U prilog minornoj književnosti (s francuskog
* Jean-Luc Nancy, Banalnost Heideggera (s francuskog)

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 83-84.

## Reference 
## Vanjski linkovi 
* Profil na UNSA
* Ugo Vlaisavljević na *Research Gateu*

Kategorija:Rođeni 1957.
Kategorija:Biografije, Visoko
Kategorija:Bosanskohercegovački filozofi
Kategorija:Bosanskohercegovački prevodioci
Kategorija:Odsjek za filozofiju Filozofskog fakulteta u Sarajevu
Kategorija:Članovi P.E.N. Centra Bosne i Hercegovine
Kategorija:Živi ljudi